Tolong jelaskan mengenai Profil dari Sailor Moon (watak) dalam bahasa melayu

Dalam siri, Usagi Tsukino diperkenalkan sebagai pelajar sekolah yang hidup pada abad ke-20 di Tokyo. Dia dipaparkan sebagai orang yang baik tetapi kuat menangis dan lebih suka kehidupan yang biasa sebagai gadis remaja bumi. Namun begitu, dia berterusan melawan kejahatan dari hayatnya yang silam dan melindungi Bumi dengan Kristal Perak Khayalan, sebagai penegak keadilan, Sailor Moon, seperti yang dipaparkan dalam mangan dan anime.

Perjalanannya bermula apabila ketika sedang berlari ke sekolah, dia terlihat kanak-kanak mencederakan seekor kucing dan dia menyelamatkannya (dalam manga, dia secara tidak sengaja terpijak kucing itu). Kemudian, kucing itu memasuki biliknya dan mendedahkan dirinya sebagai seekor kucing yang mampu bercakap yang bernama Luna, yang bertindak sebagai mentor dalam kisah ini. Luna memberikannya lencana atau kerongsang yang mampu menukarkannya kepada Sailor Moon ("pahlawan cinta dan keadilan"), dan memberitahunya yang dia ialah seorang perajurit yang harus berlawan untuk keamanan. Dia juga memberitahu Usagi yang dia perlu mencari perajurit yang lain dan juga puteri mereka. Walaupun pada mulanya Usagi agak keberatan dan sering diselamatkan oleh Tuxedo Mask. Tetapi, semakin cerita berkembang, watak juga menjadi semakin yakin dan matang. Walau bagaimanapun, dia tetapi mempunyai ciri penangis pada penghujung siri.

Usagi tinggal di Azabu Jūban (daerah sebenar yang berada di Tokyo) bersama ibunya Ikuko Tsukino, dan bapanya Kenji Tsukino, serta adik lelakinya Shingo Tsukino. Keluarga Usagi dinamakan sempena nama ahli keluarga sebenar pencipta siri, Naoko Takeuchi. Dalam Sailor Senshi, Usagi dan Minako Aino sahaja merupakan watak yang mempunyai keluarga nukleus. Usagi juga satu-satunya yang mempunyai adik beradik.